*****

ΚΑΝΟΝΙΣΜΟΣ (ΕΟΚ) αριθ. 3652/81 ΤΗΣ ΕΠΙΤΡΟΠΗΣ

της 18ης Δεκεμβρίου 1981

περί ειδικών λεπτομερειών εφαρμογής του καθεστώτος των πιστοποιητικών προκαθορισμού στον τομέα του κρέατος πουλερικών και των αυγών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τόμεα των αυγών (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 9 παράγραφος 3 και το άρθρο 15,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (2), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 9 παράγραφος 3 και το άρθρο 15,

Εκτιμώντας:

ότι οι κανονισμοί (ΕΟΚ) αριθ. 2774/75 του Συμβουλίου (3) και (ΕΟΚ) αριθ. 2779/75 του Συμβουλίου (4) θέσπισαν τους γενικούς κανόνες σχετικά με τη χορήγηση των επιστροφών κατά την εξαγωγή και τα κριτήρια καθορισμού του ύψους των·

ότι ο κανονισμός (ΕΟΚ) αριθ. 2043/75 της Επιτροπής της 25ης Ιουλίου 1975 περί ειδικών λεπτομερειών εφαρμογής του καθεστώτος των πιστοποιητικών προκαθορισμού στον τομέα του κρέατος πουλερικών και των αυγών (5) έχει τροποποιηθεί επανειλημμένα και τελευταία από τον κανονισμό (ΕΟΚ) αριθ. 1753/81 (6)·

ότι προς το συμφέρον της σαφήνειας και της διοικητικής αποτελεσματικότητας πρέπει να γίνει κωδικοποίηση των κανόνων που εφαρμόζονται στον τομέα· ότι πρέπει, επ' ευκαιρία, να προσαρμοσθούν τα ποσά της απαιτούμενης ασφάλειας·

ότι η ρύθμιση αυτή είναι είτε συμπληρωματική είτε κατά παρέκκλιση των διατάξεων του κανονισμού (ΕΟΚ) αριθ. 3183/80 της Επιτροπής της 3ης Δεκεμβρίου 1980 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (7), όπως τροποποιήθηκε τελευταία από τον κανονισμό (ΕΟΚ) αριθ. 3392/81 (8)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Όταν η επιστροφή καθορίζεται εκ των προτέρων, το ποσό της εγγυήσεως που εφαρμόζεται ανάλογα με τα προϊόντα είναι το αναφερόμενο στο παράρτημα.

Άρθρο 2

1. Με την επιφύλαξη των διατάξεων της παραγράφου 2, το πιστοποιητικό ισχύει από την ημερομηνία εκδόσεώς του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80, μέχρι το τέλος του τρίτου μήνα μετά την έκδοση.

2. Στην περίπτωση εξαγωγής, με βάση δημοπρασία προκηρυχθείσα σε μια τρίτη χώρα εισαγωγέα, το πιστοποιητικό ισχύει από την ημερομηνία εκδόσεώς του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80, μέχρι την ημερομηνία που πρέπει να έχουν εκπληρωθεί οι υποχρεώσεις που απορρέουν εκ της κατακυρώσεως. Όμως η διάρκεια ισχύος του πιστοποιητικού αυτού δεν δύναται να υπερβαίνει τους 12 μήνες οι οποίοι έπονται του μηνός κατά την διάρκεια του οποίου εξεδόθη το πιστοποιητικό, κατά την έννοια του άρθρου 21 παράγραφος 1.

Τα ειδικά μέτρα που αναφέρονται στο άρθρο 4 δύνανται να εμποδίσουν την έκδοση του πιστοποιητικού προκαθορισμού στην περίπτωση που αναφέρεται στο πρώτο εδάφιο, μόνο όταν λαμβάνονται πριν από την πάροδο της πέμπτης εργάσιμης ημέρας από της υποβολής της αιτήσεως πιστοποιητικού.

3. Κατά παρέκκλιση του άρθρου 43 παράγραφος 2 εδάφιο δεύτερο του κανονισμού (ΕΟΚ) αριθ. 3183/80, η προθεσμία, την οποία πρέπει να τηρήσει ο αιτών το πιστοποιητικό προκαθορισμού για να πληροφορήσει τον οργανισμό εκδόσεως περί των αποτελεσμάτων της δημοπρασίας ή για να αποδείξει την μεταφορά της προθεσμίας καταθέσεως των προσφορών, καθορίζεται σε 40 ημέρες από της τελευταίας προθεσμίας καταθέσεως των προσφορών.

Άρθρο 3

Για τα προϊόντα του τομέως κρέατος πουλερικών, η αίτηση πιστοποιητικού και το πιστοποιητικό φέρουν στο τετραγωνίδιο 13 την μνεία ζώνης προορισμού κατά την έννοια του κανονισμού 1175/81 (9) της Επιτροπής.

Άρθρο 4

Τα πιστοποιητικά προκαθορισμού για τα προϊόντα του τομέως του κρέατος πουλερικών, εκτός των πιστοποιη

τικών που αναφέρονται στο άρθρο 43 του κανονισμού (ΕΟΚ) αριθ. 3183/80, εκδίδονται την πέμπτη εργάσιμη ημέρα, ανάλογα με την ημέρα καταθέσεως της αιτήσεως, εφ' οσον δεν ελήφθησαν ειδικά μέτρα κατά την διάρκεια της περιόδου αυτής.

Άρθρο 5

Τα Κράτη μέλη ανακοινώνουν στην Επιτροπή:

- προ της 10ης κάθε μήνα, τον πίνακα των πιστοποιητικών προκαθορισμού των επιστροφών τον οποίο έχουν εκδώσει τον προηγούμενο μήνα για την εξαγωγή των προϊόντων του τομέως των αυγών που αναφέρονται στο παράρτημα του κανονισμού (ΕΟΚ) αριθ. 572/73 (1) της Επιτροπής,

- την Τετάρτη και Παρασκευή κάθε εβδομάδα, τον πίνακα προκαθορισμού των επιστροφών οι οποίες εζητήθησαν από της τελευταίας ανακοινώσεως, για την εξαγωγή των προϊόντων του τομέως του κρέατος πουλερικών που αναφέρονται στο παράρτημα του κανονισμού (ΕΟΚ) αριθ. 572/73.

Άρθρο 6

1. Ο κανονισμός (ΕΟΚ) αριθ. 2043/75 καταργείται.

2. Σε όλες τις κοινοτικές πράξεις όπου γίνεται αναφορά στον κανονισμό (ΕΟΚ) αριθ. 2043/75 ή σε ορισμένα των άρθρων του, η αναφορά αυτή θεωρείται ως αφορώσα τον παρόντα κανονισμό ή τα αντίστοιχα άρθρα του.

Άρθρο 7

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιανουαρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

JΕγινε στις Βρυξέλλες, στις 18 Δεκεμβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 282 της 1. 11. 1975, σ. 49.

(2) ΕΕ αριθ. L 282 της 1. 11. 1975, σ. 77.

(3) ΕΕ αριθ. L 282 της 1. 11. 1975, σ. 68.

(4) ΕΕ αριθ. L 282 της 1. 11. 1975, σ. 90.

(5) ΕΕ αριθ. L 213 της 11. 8. 1975, σ. 12.

(6) ΕΕ αριθ. L 175 της 1. 7. 1981, σ. 21.

(7) ΕΕ αριθ. L 338 της 13. 12. 1981, σ. 1.

(8) ΕΕ αριθ. L 341 της 28. 11. 1981, σ. 30.

(9) ΕΕ αριθ. L 120 της 1. 5. 1981, σ. 77.

(1) ΕΕ αριθ. L 56 της 1. 3. 1973, σ. 6.

ΠΑΡΑΡΤΗΜΑ

1.2.3 // // // // Κλάση

του Κοινού

Δασμολογίου

// Περιγραφή εμπορευμάτων

// Ποσό

ασφαλείας // // // // 1

// 2

// 3 // // // // // // // // // ECU/100άδα

// 01.05 // Πουλερικά ορνιθώνος, ζώντα: // // // Α. Βάρους, έκαστον, μη υπερβαίνοντος τα 185 γρ, ονομαζόμενα « νεοσσοί»: // // // Ι. Ινδιάνων ή χηνών // 1,50 // // ΙΙ. Έτερα // 0,40 // // // // // // ECU/100 χγρ

καθαρού βάρους

// // Β. Λοιπά: // 2,00 // // // // 02.02 // Πουλερικά ορνιθώνος εσφαγμένα και παραπροϊόντα αυτών, βρώσιμα (εξαιρέσει των συκωτιών), νωπά, διατετηρημένα δι' απλής ψύξεως ή κατεψυγμένα: // // // Α. Πουλερικά μη τεμαχισμένα: // // // Ι. Αλέκτορες, όρνιθες και ορνίθια // 2,00 // // ΙΙ. Νήσσαι // 2,60 // // ΙΙΙ. Χήνες // 3,00 // // ΙV. Ινδιάνοι // 2,80 // // V. Μελεαγρίδες // 3,30 // // Β. Μέρη πουλερικών (έτερα των παραπροϊόντων): // // // Ι. Αποστεωμένα // 5,40 // // ΙΙ. Μη αποστεωμένα: // // // α) Ημίση ή τέταρτα // 3,00 // // β) Πτέρυγες ολόκληροι, έστω και άνευ των άκρων των // 1,70 // // γ) Ράχεις, λαιμοί, ράχεις μετά λαιμών, ουραί, άκρα πτερύγων // 1,20 // // δ) Στήθη και τεμάχια στηθών: // 4,00 // // ε) Μηροί και τεμάχια μηρών: // 3,00 // // στ) Λοιπά // 5,40 // // Γ. Παραπροϊόντα // 1,20 // // // // 02.03 // Συκώτια πουλερικών ορνιθώνος νωπά, διατετηρημένα δι' απλής ψύξεως, κατεψυγμένα, ηλατισμένα ή εν άλμ: // // // Α. Συκώτια χηνός ή νήσσης // 30,40 // // Β. Λοιπά // 3,00 // // // // 02.05 // Λαρδίον, εξαιρέσει του λαρδίου του περιλαμβάνοντος κρεάτινα μέρη, χοίρειον λίπος (ξύγκι) και λίπος πουλερικών μη λαμβανόμενα δια πιέσεως ή τήξεως, ουδέ τ βοηθεί διαλυτών, νωπά, διατετηρημένα δι' απλής ψύξεως, κατεψυγμένα, ηλατισμένα ή εν άλμ, απεξηραμμένα ή καπνιστά: // // // Γ. Λίπος πουλερικών // 2,70 // // // // 15.01 // Λίπος χοίρειον, υπό την ονομασίαν «saindoux», έτερα χοίρεια λίπη και λίπη πουλερικών, λαμβανόμενα δια πιέσεως, τήξεως ή τ βοηθεί διαλυτών: // // // Β. Λίπη πουλερικών // 3,20 // // // // // // // Κλάση

του Κοινού

Δασμολογίου

// Περιγραφή εμπορευμάτων

// Ποσό

ασφαλείας // // // // 1

// 2

// 3 // // // // // // // ECU/100 χγρ

καθαρού βάρους

// 16.02 // Έτερα παρασκευάσματα και κονσέρβαι κρεάτων ή παραπροϊόντων σφαγίων: // // // Β. Λοιπά: // // // Ι. Πουλερικών: // // // α) Περιέχοντα κατά βάρος 57 % ή περισσότερον κρέας πουλερικών // 5,60 // // β) Περιέχοντα κατά βάρος από 25 % συμπεριλαμβανομένου μέχρι 57 % μη συμπεριλαμβανομένου, κρέας πουλερικών // 3,20 // // γ) Έτερα // 1,90 // // // // // // ECU/100άδα

// 04.05 // Αυγά πτηνών και κρόκοι αυγών, άπαντα νωπά, απεξηραμμένα ή άλλως διατετηρημένα, περιέχοντα ή μη σάκχαριν: // // // Α. Αυγά μετά του κελύφους των, νωπά ή διατετηρημένα: // // // Ι. Αυγά πουλερικών ορνιθώνος: // // // α) Αυγά προς εκκόλαψιν: // // // 1. Ινδιάνων ή χηνών // 0,80 // // 2. Ετέρων // 0,20 // // // // // // ECU/100 χγρ

καθαρού βάρους

// // β) Έτερα // 1,70 // // Β. Αυγά άνευ του κελύφους των και κρόκοι αυγών: // // // Ι. Κατάλληλα προς διατροφήν ανθρώπων: // // // α) Αυγά άνευ του κελύφους των: // // // 1. Απεξηραμμένα // 6,70 // // 2. Έτερα // 1,80 // // β) Κρόκοι αυγών: // // // 1. Εις υγράν κατάστασιν // 3,60 // // 2. Κατεψυγμένοι // 3,80 // // 3. Απεξηραμμένοι // 8,00 // // //